Compsoplinthus

Compsoplinthus er en slekt av biller som hører til familien smellere (Elateridae).

Utseende 
En middelsstor (ca. 22-24 millimeter), litt bred, moderat hårete, svart smeller med rødlige dekkvinger. Fasettøynene er lite utviklede. Antennene er nokså korte. Pronotum er omtrent så langt som bredt, med skrått tilbaketrukne bakhjørner uten kjøl. Dekkvingene er bredest litt bak roten, med kraftige punktstriper.

Larvene er slanke, litt flate, glatte med en voksaktige overflate og nokså lange hår på sidene, gulaktige på farge bortsett fra hodet som er mørkt. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis 
Smellernes larver lever i jorda eller i død ved. Larvene i denne slekten er trolig rovdyr.

Utbredelse 
Artene er utbredt i Brasil.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien skjellsmellere, Agrypninae Candéze, 1857 eller Dendrometrinae
 Stammen Euplinthini Costa, 1975
 Slekten Compsoplinthus Costa, 1975
 Compsoplinthus ruber (Candéze, 1878)

Referanser

Eksterne lenker 
 

Smellere
Biller formelt beskrevet i 1878
Dyr formelt beskrevet av Cleide Costa
Brasils insekter